
în interpretarea GCC, gravitaţia apare ca o pseudoforţă geometrică, este redusă 
la geometria spaţio-temporală şi devine un simplu efect al curburii spaţiu-timpului . 1 
(Maudlin 2 3 4 5 ). Lehmkuhl3 susţine că formalismul canonic nu confirmă această 
interpretare. TGR asociază gravitaţia cu spaţiu-timpul, dar tipul de asociere nu este 
fixat .4 în locul interpretării geometrice se poate folosi interpretarea câmpului 
(geometria spaţiu-timp este redusă la un câmp gravitaţional, respectiv metrica, 
considerată drept "doar un alt câmp") sau interpretarea egalitară (o identificare 
conceptuală a gravitaţiei şi spaţiu-timpului în TGR.s). Aceste interpretări alternative 
reduc diferenţele conceptuale dintre TGR şi celelalte teorii ale câmpului. 

Instrumentalismul permite ignorarea gravitaţiei cuantice, întrucât concepe 
teoriile ştiinţifice doar ca instrumente de predicţie. Gravitaţia canonică cuantică 
urmăreşte o teorie cuantică nonperturbantă a câmpului gravitaţional. Ea se bazează pe 
consistenţa între mecanica cuantică şi gravitaţie, fără a încerca să unifice toate 
câmpurile. Ideea principală este aplicarea unor proceduri standard de cuantificare la 
teoria generală a relativităţii. Pentru aceasta, este necesar ca relativitatea generală să 
fie exprimată în formă canonică (hamiltoniană) şi apoi se cuantizează în mod obişnuit. 
Acest lucru a fost (parţial) realizat cu succes de Dirac 6 7 şi (diferit) de Arnowitt, Deser şi 
Misner.7 


1 Kian Salimkhani, „Quantum Gravity: A Dogma of Unification?”, în Philosophy of Science. European Studies 
in Philosophy of Science, voi 9., ed. Alexander Christian et al. (Cham: Springer, 2018), 23-41. 

2 Tim Maudlin, „On the Unification of Physics”, Journal of Philosophy 93, nr. 3 (1996): 129-144. 

3 D. Lehmkuhl, D. Dieks, şi M. Redei, „Is spacetime a gravitaţional field?, in The Ontology of Spacetime II, 
Volume 4 - Ist Edition”, 2008, 83-110, https://www.elsevier.com/books/the-ontology-of-spacetime-ii/dieks/978- 
0-444-53275-6. 

4 Lehmkuhl, Dieks, şi Redei, 84. 

5 Lehmkuhl, Dieks, şi Redei, 84. 

6 Paul A. M. Dirac, Lectures on Quantum Mechanics (Mineola, NY: Snowball Publishing, 2012). 

7 R. Arnowitt, S. Deser, şi C. W. Misner, „The Dynamics of General Relativity”, General Relativity and 
Gravitation 40, nr. 9 (septembrie 2008): 1997-2027, https://doi.org/10.1007/sl0714-008-0661-l. 

Teste propuse pentru GCC 

Carlip afirmă, cu referire la gravitaţia cuantică: "Măsura supremă a oricărei 
teorii este acordul său cu Natura; dacă nu avem astfel de teste, cum vom şti dacă avem 
dreptate?" 8 9 De obicei, o nouă teorie se construieşte cu ajutorul datelor experimentale 
disponibile, la care se încearcă să se potrivească modelele fenomenologice, verificându- 
se apoi prin predicţii. Adesea, consistenţa conceptuală şi formală este ocolită în 
încercarea de a se potrivi cu realitatea. La gravitaţia cuantică totul se petrece în mod 
foarte diferit: ea se bazează aproape în întregime pe consistenţa conceptuală şi formală, 
împreună cu constrângerile impuse, şi pare imposibil de abordat prin cercetarea 
experimentală. Dean Rickles afirmă că testul de bază al oricărei teorii ştiinţifice este un 
test experimental, fără de care teoria se încurcă în matematică pură sau, mai rău, în 
metafizică.9 

Giovanni Amelino-Camelia a iniţiat un nou program de cercetare denumit 
"fenomenologie gravitaţională cuantică", prin care încearcă să transforme cercetarea 
cuantică a gravitaţiei într-o adevărată disciplină experimentală. Scara la care apar 
efecte gravitaţionale cuantice este stabilită de diferitele constante fizice ale fizicii 
fundamentale: h, c şi G, care caracterizează fenomenele cuantice, relativiste şi 
gravitaţionale. Prin combinarea acestor constante se obţin constantele Planck la 
nivelul cărora trebuie să se manifeste efectele gravitaţiei cuantice: 


Nume 

Lungimea Planck 

Masa Planck 
Timpul Planck 
Sarcina Planck 
Temperatura Planck 


Formula 

lp = VăG/c 3 
mp = a Ihc/G 

tp = lp/c = h/mpc 2 = Vă G/c 3 
qp = Văîisoăc = c/Va 
Tp = mpc 2 /kB = V/?c 3 /Gkis 2 


Valoarea (SI) 

1,616229(38) x 10-35 m 
2,176470(51) x io -8 kg 

5,39ii6(i3)xio-44 s 

1,875 545 956 ( 41 ) x io~ l8 C 
1,416808(33)X103 2 K 


Tabelul 1 Constantele Planck 


8 S. Carlip, „Quantum Gravity: a Progress Report”, Reports on Progress in Physics 64, nr. 8 (1 august 2001): 64: 
885, https://doi.Org/10.1088/0034-4885/64/8/301. 

9 Dean Rickles, „Quantum Gravity: A Primer for Philosophers.”, Preprint, octombrie 2008, http://philsci- 
archive.pitt.edu/5387/. 

Acestea sunt cu multe ordini de mărime dincolo de capacităţile experimentale 
actuale.Dar argumentul scalei se aplică evenimentelor gravitaţionale cuantice 
individuale. Ideea este de a combina astfel de evenimente pentru a amplifica efectele 
care pot fi detectate cu echipamentele actuale sau din viitorul apropiat. Gravitaţia 
cuantică poate fi studiată şi prin obervarea capătului opus al spectrului scalei, sistemele 
astronomice, prin observarea radiaţiei cosmice, exploziilor generatoare de raze gama, 
exploziile Kaon, particule, lumina şi radiaţia cosmică de fond, prin efectele 
gravitaţionale cuantice care s-ar putea manifesta în aceste sisteme. în aceste sisteme, 
efectele la scala Planck sunt amplificate în mod natural. 

Dar astfel de efecte pot fi studiate şi în dispozitive experimentale pe Pământ, 
folosind de asemenea "experimente naturale", precum particule care se deplasează pe 
distanţe mari la viteze enorme. 10 Bryce DeWitt a argumentat că efectele gravitaţionale 
cuantice nu vor fi măsurabile pe particulele elementare individuale, întrucât câmpul 
gravitaţional în sine nu are sens la aceste scale. Câmpul static dintr-o astfel de particulă 
nu ar depăşi fluctuaţiile cuantice. 11 

Pentru folosirea universului ca dispozitiv experimental se apelează la ideea că 
lumina îşi schimbă proprietăţile pe distanţe mari în cazul spaţiu-timpului discret, care 
produce efecte birefringente. 12 Baza teoretică este că o undă care se propagă în un 
spaţiu-timp discret va încălca invarianţa Lorentz, aceasta putând fi o "probă" pentru a 
testa modelele de gravitaţie cuantică. Dar discretitudinea spaţiu-timpului nu este o 
condiţie suficientă pentru non-invarianţa Lorentz: un contraexemplu sunt seturile 
cauzale care sunt structuri discrete şi nu par să o încalce. 


10 Rickles. 

11 B. S. DeWitt şi Louis Witten, The Quantization of Geometry, in Gravitation an Introduction to Current 
Research, First Edition edition (John Wiley & Sons, 1962), 372. 

12 Rodolfo Gambini şi Jorge Pullin, „Quantum Gravity Experimental Physics?”, General Relativity and 
Gravitation 31, nr. 11 (1 noiembrie 1999): 1999, https://doi.Org/10.1023/A:1026701930767. 

Gravitaţia cuantică în bucle 

Gravitaţia cuantică în bucle (GCB) încearcă unificarea gravitaţiei cu celelalte trei 
forţe fundamentale începând cu relativitatea şi adăugând trăsături cuantice. Ea se 
bazează direct pe formula geometrică a lui Einstein. 

în GCB, spaţiul şi timpul sunt cuantizate la fel ca energia şi impulsul în mecanica 
cuantică. Spaţiul şi timpul sunt granulare şi discrete, existând o dimensiune minimă. 
Spaţiul este considerat ca o ţesătură sau o reţea extrem de fină de bucle finite, numite 
reţele de spin sau spumă de spin, cu o dimensiune limitată inferior de ordinul unei 
lungimi Planck, aproximativ io _ 35 metri. Consecinţele sale se aplică cel mai bine 
cosmologiei, în studiul universului timpuriu şi fizica Big Bang. Predicţia sa principală, 
neverificată, implică o evoluţie a universului dincolo de Big Bang (Big Bounce). 

Orice teorie a gravitaţiei cuantice trebuie să reproducă teoria relativităţii 
generale a lui Einstein ca o limită clasică. Gravitaţia cuantică trebuie să poată reveni la 
teoria clasică când h —> o. Pentru aceasta trebuie să se evite anomalii cuantice, pentru 
a nu avea restricţii restricţii asupra spaţiului fizic Hilbert fără corespondent în teoria 
clasică. Rezultă că teoria cuantică are mai puţine grade de libertate decât teoria clasică. 
Lewandowski, Okolow, Sahlmann şi Thiemann‘3 pe de o parte, şi Christian 
Fleischhack‘4 pe de altă parte, au dezvoltat teoreme care stabilesc unicitatea 
reprezentării buclei aşa cum este definită de Ashtekar. Aceste teoreme exclud existenţa 
altor teorii în cadrul programului de cercetare GCB şi deci, dacă GCB nu are limita 
semiclastică corectă, asta ar însemna sfârşitul reprezentării GCB în totalitate. 

Programul de gravitaţie cuantică canonică tratează metrica spaţiu-timp ca un 
câmp şi o cuantizează direct, cu spaţiul împărţit în straturi tridimensionale. Programul 
presupune rescrierea relativităţii generale în formă "canonică" sau "hamiltoniană" , 15 
prin un set de variabile de configuraţie care pot fi codificate intr-un spaţiu de fază. Se 
determină apoi evoluţia în timp a acestor variabile, mişcările fizice posibile în spaţiul 
de fază, o familie de curbe, se cuantizează, şi se generează evoluţia dinamică cu ajutorul 


13 Jerzy Lewandowski et al., „Uniqueness of Diffeomorphism Invariant States on Holonomy-Flux Algebras”, 
Communications in Mathematical Physics 267, nr. 3 (1 noiembrie 2006): 267 (3): 703-733, 
https://doi.org/10.1007/s00220-006-0100-7. 

14 Christian Fleischhack, „Irreducibility of the Weyl Algebra in Loop Quantum Gravity”, Physical Review 
Letters 97, nr. 6 (11 august 2006): 97 (6): 061302, https://doi.org/10.1103/PhysRevLett.97.061302. 

15 Karel Kuchar, „Canonical Quantization of Gravity”, Relativity, Astrophysics and Cosmology, 1973, 237-88, 
https://doi.org/10.1007/978-94-010-2639-0_5. 

operatorului hamiltonian. 16 Apar astfel unele constrângeri ale variabilelor canonice 
impuse după cuantificare. 

în gravitaţia canonică în bucle, Ashtekar a folosit un set diferit de variabile cu o 
metrică mai complexă, 1 ? rezolvând mai uşor constrângerile. Prin modificările 
introduse în prigram, se pot recupera toate caracteristicile geometrice standard ale 
relativităţii generale. 18 Avantajul acestei versiuni este un control mai mare (matematic) 
asupra teoriei (şi cuantificării sale). 

Programul GCB impune ca o teorie a spaţiu-timpului să fie independentă de 
fundal, faţă de teoria corzilor unde spaţiu-timpul este tratat ca un fond fix. GCB 
foloseşte formularea hamiltoniană sau canonică a TGR. Avantajul unei formulări 
canonice a unei teorii este uşurinţa şi standardizarea cuantificării. Buclele din GCB ne 
dau o descriere a spaţiului. La intersecţia buclelor apar noduri care reprezintă unităţi 
de bază ale spaţiului, care este astfel discretitat; două noduri conectate prin o legătură 
reprezintă două unităţi de spaţiu una lângă cealaltă. Suprafaţa este determinată de 
intersecţiile cu buclele. Se poate astfel imagina un grafic (reţea de spini 1 ?) realizat din 
anumite numere cuantice ataşate la acesta. Numerele determină suprafeţele şi 
volumele de spaţiu. 20 Problema timpului în GCB este de a încorpora timpul în această 
imagine. 

GCB consideră TGR ca punct de pornire, la care aplică o procedură de 
cuantificare pentru a ajunge la o teorie cuantică viabilă a gravitaţiei. în procedura de 
cuantificare, denumita cuantizare canonică, este necesară reformularea TGR ca sistem 
hamiltonian, permiţând astfel o evoluţie în timp a tuturor gradelor de libertate ale 
sistemului. Formulele hamiltoniane respective împart spaţiu-timpul folii de 
hipersuprafeţe spaţiale tridimensionale, printr-un formalism denumit ADM după 
autorii săi (Richard Arnowitt, Stanley Deser şi Charles Misner). Formalismul ADM 
preia metricele induse pe suprafeţele spaţiale ca variabile ale "poziţiei" şi o combinaţie 
liniară a componentelor curburii exterioare a acestor hipersuprafeţe care codificând 


16 Steven Weinstein şi Dean Rickles, „Quantum Gravity”, în The Stanford Encyclopedia of Philosophy, ed. 
Edward N. Zalta, Winter 2018 (Metaphysics Research Lab, Stanford University, 2018), 
https://plato.stanford.edu/archives/win2018/entries/quantum-gravity/. 

17 Carlo Rovelli, „Notes for a brief history of quantum gravity”, arXiv:gr-qc/0006061 , 16 iunie 2000, 
http://arxiv.org/abs/gr-qc/000606 1. 

18 Lee Smolin, „The case for background independence”, arXiv:hep-th/0507235 , 25 iulie 2005, 196-239, 
http ://arxi v. org/ab s/hep - th/0507235. 

19 Reţeaua de spin este un grafic al cărui noduri reprezintă "bucăţi" de spaţiu şi ale căror legături reprezintă 
suprafeţe care separă aceste bucăţi, reprezentând o stare cuantică a câmpului gravitaţional sau a spaţiului. 

20 Keizo Matsubara, Stringed Along Or Caught in a Loop?: Philosophical Reflections on Modern Quantum 
Gravity Research (Filosofiska Institutionen, Uppsala universitet, 2012). 

încorporarea lor în spaţiu-timp 4-dimensional ca variabile "impuls" conjugate canonic 
cu metri cile. 21 Ecuaţiile hamiltoniene rezultate nu sunt echivalente cu ecuaţiile 
câmpului lui Einstein. Pentru a le face echivalente, trebuiesc introduse restricţii, 
rezultând anumite condiţii pentru datele iniţiale. Prima familie de constrângeri 
codifică libertatea de a alege foliaţia (constrângere hamiltoniană), iar al doilea set de 
constrângeri ţine de libertatea de a alege coordonatele în spaţiul 3-dimensional 
(constrângeri vectoriale), rezultând în total patru ecuaţii de constrângere. în GCB mai 
există o familie de constrângeri suplimentare, legate de simetriile interne. Până în 
prezent au fost rezolvate doar două dintre cele trei familii de constrângeri. Procedura 
de cuantizare canonică se desfăşoară conform lui Paul Dirac, 22 transformând 
variabilele canonice în operatori cuantici care acţionează pe un spaţiu de stare 
cuantică. 

Utilizarea formalismului ADM s-a lovit de complicaţii tehnice insurmontabile, 
astfel încât în anii 1980 Abhay Ashtekar a introdus variabile noi care au simplificat 
ecuaţiile constrângerilor, cu dezavantajul pierderii semnificaţiei geometrice directe a 
variabilelor ADM. în acest caz geometria spaţiu-timp este captată de un "câmp triadic" 
care codifică cadrele inerţiale locale definite pe hipersuprafeţe spaţiale, mai degrabă 
decât metricile. Trecerea de la ADM la variabilele Ashtekar reprezintă o reinterpretare 
a ecuaţiilor câmpului Einstein. Teoria generalizată a relativităţii reinterpretată este 
apoi supusă procedurii canonice ca mai sus . 2 3 

în multe abordări al gravitaţiei cuantice, inclusiv în teoria corzilor şi în GCB, 
nici spaţiul nu mai este o entitate fundamentală, ci doar un fenomen "emergent" care 
provine din fizica de bază . 2 4 Christian Wiithrich afirmă că nu este clar dacă putem 
formula o teorie fizică în mod coerent în absenţa spaţiului şi a timpului. 2 s 

O abordare mai nouă este utilizarea aşa-numitelor modele "spumă de spini”, 26 
care utilizează o integrare a căii pentru a genera spaţiu-timpul. Evoluţia în timp a 
reţelelor de spin se presupune că reprezintă spaţiu-timpul spaţial în termenii spumei 
de spini. 


21 Christian Wuthrich, „In Search ofLost Spacetime: Philosophical Issues Arising in Quantum Gravity” (2011). 

22 Dirac, Lectures on Quantum Mechanics. 

23 Wuthrich, „In Search ofLost Spacetime”. 

24 Wuthrich. 

25 Christian Wuthrich, „To quantize or not to quantize: Fact and folklore in quantum gravity”, Published Article 
or Volume, Philosophy of Science, 2005, 72 : 777-788, http://www.jstor.org/stable/10.1086/508946. 

26 John W. Barrett şi Louis Crane, „Relativistic spin networks and quantum gravity”, Journal of Mathematical 
Physics 39, nr. 6 (iunie 1998): 32:3296-3302, https://doi.org/10.1063/L532254. 

GCB este un vast program de cercetare activ, dezvoltat în mai multe direcţii cu 
acelaşi nucleu dur. 2 ? Două direcţii de dezvoltare sunt mai importante: GCB canonică 
mai tradiţională, şi GCB covariantă, numită teoria spumei de spin. 

Gravitaţia cuantică în bucle a rezultat dintr-o încercare de a formula o teorie 
cuantică independentă de fundal. Aceasta ia în considerare abordarea relativităţii 
generale că spaţiu-timpul este un câmp dinamic şi, prin urmare, un obiect cuantic. A 
doua ipoteză a teoriei este că discretitudinea cuantică care determină comportamentul 
asemănător cu particulele altor teorii ale câmpului afectează şi structura spaţiului. 
Rezultă o structură granulară a spaţiului la lungimea Planck. Starea cuantică a spaţiu- 
timpului este descrisă prin intermediul unei structuri matematice denumită reţea de 
spin. Reţelele de spin nu reprezintă stări cuantice ale unui câmp în spaţiu, ci stările 
cuantice ale spaţiu-timpului. Teoria s-a obţinut prin reformularea relativităţii generale 
cu ajutorul variabilelor Ashtekar. 28 în prezent există mai multe euristici pozitive pe 
baza cărora se dezvoltă dinamica teoriei. 

Termodinamica găurii negre încearcă să concilieze legile termodinamicii cu 
orizonturile de evenimente ale găurilor negre. Un succes recent al teoriei este calculul 
entropiei tuturor găurilor negre ne-singulare direct din teorie şi independent de alţi 
parametri. Aceasta este singura derivare cunoscută a acestei formule dintr-o teorie 
fundamentală, în cazul găurilor negre generice care nu sunt singulare. Teoria a permis 
şi calculul corecţiilor gravitaţiei cuantice la entropia şi radiaţia găurilor negre. 

în 2014, Carlo Rovelli şi Francesca Vidotto au sugerat, pe baza GCB, că există o 
stea Planck în interiorul unei găuri negre, încercând să rezolve astfel protecţia găurii 
negre şi paradoxul informaţiilor găurii negre. 

Cosmologia cuantică în bucle (CCB) a prezis un Big Bounce înainte de Big Bang. 
CCB s-a dezvoltat folosind metode care imită pe cele ale GCB, care prezice o "punte 
cuantică" între ramurile cosmologice contractante şi expansive. Prin CCB s-au prezis 
singularităţile Big Bang, Big Bounce, şi un mecanism natural pentru inflaţie. Dar 
rezultatele obţinute sunt supuse restricţiei datorită suprimării artificiale a gradelor de 
libertate. Evitarea singularităţilor în CCB se face prin mecanisme disponibile numai în 
aceste modele restrictive; evitarea singularităţilor în teoria completă poate fi obţinută 
doar printr-o trăsătură mai subtilă a GCB. 


27 Dirac, Lectures on Quantum Mechanics. 

28 Abhay Ashtekar, „New Variables for Classical and Quantum Gravity”, Physical Review Letters 57, nr. 18 (3 
noiembrie 1986): 57 (18): 2244-2247, https://doi.org/10.1103/PhysRevLett.57.2244. 

încă nu s-a confirmat reproducerea TGR ca limităclasică la energie mică în GCB, 
şi încă nu au fost calculate amplitudinile de împrăştiere. 

Probleme cele mai presante ale GCB sunt lipsa noastră de înţelegere a dinamicii 
(incapacitatea de a rezolva ecuaţia de constrângere hamiltoniană), şi eşecul în a explica 
cum apare spaţiul clasic neted (cum reuşeşte TGR în acest caz). 

Altă problemă a GCB este o problemă generală a MC: timpul. Carlo Rovelli şi 
Julian Barbour au încercat să formuleze mecanica cuantică intr-un mod care nu 
necesită un timp extern, înlocuind timpul prin relaţionarea evenimentelor direct unul 
cu celălalt. 2 " 1 

Efectele gravitaţiei cuantice sunt dificil de măsurat deoarece lungimea Planck 
este mult prea mică, dar se încearcă măsurarea efectelor din observaţiile astrofizice şi 
detectorii de undă gravitaţională. încă nu s-a dovedit că descrierea GCB a spaţiu- 
timpului la scara Planck are limita continuă corectă descrisă de relativitatea generală 
cu posibile corecţii cuantice. Alte probleme nerezolvate includ dinamica teoriei, 
constrângerile, cuplarea cu câmpurile de materie, renormalizarea gravitonului.3° 

încă nu există o observaţie experimentală pentru care GCB să fi făcut o predicţie 
diferită de cele din Modelul Standard sau relativitatea generală. Din cauza lipsei unei 
limite semiclastice, GCB nu a reprodus predicţiile făcute de relativitatea generală. 

GCB are dificultăţi în încercarea de a permite teoria relativităţii generale la 
limita semiclasică, printre care 

• Nu există niciun operator care să răspundă difeomorfismelor infinitezimale, 
acesta trebuie aproximat prin difeomorfisme finite şi astfel structura 
parantezelor Poisson a teoriei clasice nu este reprodusă exact. Problema poate 
fi eludată prin introducerea unor constrângerii 1 

• Dificultatea reconcilierii naturii combinatoriale discrete a stărilor cuantice cu 
natura continuă a câmpurilor teoriei clasice. 

• Dificultăţi generate de structura parantezelor Poisson care implică 
difeomorfismul spaţial şi constrângerile hamiltonienei 2 


29 Carlo Rovelli, „Relaţional Quantum Mechanics”, International Journal of Theoretical Physics 35, nr. 8 
(august 1996): 35 : 1637-1678, https://doi.org/10.1007/BF02302261. 

30 Hermann Nicolai, Kasper Peeters, şi Marija Zamaklar, „Loop quantum gravity: an outside view”, Classical 
and Quantum Gravity 22, nr. 19 (7 octombrie 2005): 22(19): R193-R247, https://doi.org/10.1088/0264- 
9381/22/19/R01. 

31 Thomas Thiemann, Modern Canonicul Quantum General Relativity, 1 edition (Cambridge, UK ; New York: 
Cambridge University Press, 2008). 

32 Thiemann. 

• Mecanismele semiclastice dezvoltate se potrivesc doar operatorilor care nu 
schimbă graficul. 

• Problema formulării observabilelor pentru relativitatea generală datorită 
naturii sale neliniare şi invarianţei difeomorfismului spaţiu-timp .33 

GCB este o soluţie posibilă a gravitaţiei cuantice, la fel ca teoria corzilor dar cu 
diferenţe. Faţă de teoria corzilor care postulează dimensiuni suplimentare şi particule 
şi simetrii suplimentare neobservate, GCB se bazează numai pe teoria cuantică şi 
relativitatea generală, iar domeniul său de aplicare este limitat la înţelegerea aspectelor 
cuantice ale interacţiunii gravitaţionale. în plus, consecinţele GCB sunt radicale, 
modificând fundamental cuantic natura spaţiului şi a timpului. 


33 B. Dittrich, „Parţial and Complete Observables for Hamiltonian Constrained Systems”, General Relativity and 
Gravitation 39. nr. 11 (1 noiembrie 2007): 39 (11): 1891-1927, https://doi.org/10.1007/sl0714-007-0495-2. 

